ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் 19- சிகிச்சை பெறுபவர்களின் எண்ணிக்கை தொடர்ந்து சரிவு
கொவிட் 19- தொற்றால் சிகிச்சை பெறுவோரின் எண்ணிக்கை தொடர்ச்சியாக குறைந்து வரும் போக்கை இந்தியா தக்க வைத்துக் கொண்டுள்ளது.
தொடர்ந்து இரண்டாம் நாளாக கொரோனா தொற்று சிகிச்சை பெறுவோரின் எண்ணிக்கை, 7.5 லட்சத்துக்கும் கீழே குறைந்து வரும் போக்கு நீடிக்கிறது.
ஒவ்வொரு நாளும் அதிக எண்ணிக்கையிலான கோவிட் நோயாளிகள் குணம் அடைந்து வருகின்றனர். குணம் அடைவோரின் நிலையான போக்கும், தினசரி குணம் அடைவோர் அதிக எண்ணிக்கையில் இருப்பதும் தொடர்கிறது. கடந்த 24 மணி நேரத்தில் நாடு முழுவதும் 61,775 பேர் குணம் அடைந்துள்ளனர். அதே நேரத்தில் கடந்த 24 மணி நேரத்தில் 10,83,608 பேருக்குத் தொற்று பரிசோதனை மேற்கொள்ளப்பட்டது. அதில் புதிதாக தொற்றுப் பாதிக்கப்பட்டோரின் எண்ணிக்கை என்பது 54,044 ஆகத்தான் இருக்கிறது.
சோதனை, தேடுதல் மற்றும் சிகிச்சை உத்தியை வெற்றிகரமாக அமல்படுத்துவதுடன் உரிய நேரத்தில் போதுமான சிகிச்சை அளிப்பது இறப்போர் விகிதத்தில் சரிவை ஏற்படுத்தி உள்ளது. தேசிய அளவில் உயிரிழப்போர் விகிதம் இன்றைக்கு 1.51% ஆக குறைந்திருக்கிறது.
தொற்றால் பாதிக்கப்பட்டோர் உயிரிழப்பு விகிதத்தை 1% கீழே குறைக்கும்படி மாநிலங்கள், யூனியன் பிரதேசங்களுக்கு மத்திய அரசு அறிவுறுத்தி உள்ளது. இப்போது 14 மாநிலங்கள், யூனியன் பிரதேசங்களில் தொற்றால் உயிரிழப்போரின் எண்ணிக்கை 1%-க்கும் குறைவாக உள்ளது.
இந்தியா முழுவதும் மொத்த குணமடைந்தோர் எண்ணிக்கை இன்றைக்கு 67,95.103 ஆக இருக்கிறது. தொடர்ந்து தினந்தோறும் அதிகமானோர் குணம் அடைந்துவருவதன் விளைவாக தேசிய அளவில் குணமடைவோரின் எண்ணிக்கை அதிகரிக்கிறது. அது 89% க்கு நெருக்கமாக இருக்கிறது.
10 மாநிலங்கள்/யூனியன் பிரதேசங்களில் மட்டும் புதிதாக குணம் அடைந்தோரின் விகிதம் 77% ஆக இருக்கிறது. மகாராஷ்டிராவை மிஞ்சும் அளவுக்கு கர்நாடகாவில் புதிதாக குணம் அடைந்தோரின் எண்ணிக்கை 8,500 –க்கும் அதிகமா இருக்கிறது. மகாராஷ்டிரா, கேரளா மாநிலங்களல் புதிதாக குணம் அடைந்தோரின் எண்ணிக்கை 7000-த்துக்கும் அதிகமாக இருக்கிறது.
நாடு முழுவதும் கடந்த 24 மணி நேரத்தில் 54,044 பேருக்கு புதிதாக நோய் தொற்று ஏற்பட்டுள்ளது. இதில் 78 % பத்து மாநிலங்கள்/யூனியன் பிரதேசங்களில் மட்டும் ஏற்பட்டுள்ளது. மகாராஷ்டிராவில் 8000-த்துக்கும் மேற்பட்டவர்களுக்கு புதிதாக தொற்று ஏற்பட்டுள்ளது. கர்நாடகா, கேரளா இரண்டு மாநிலங்களிலும் 6000-த்துக்கும் மேற்பட்டோருக்கு தொற்று ஏற்பட்டுள்ளது.
கடந்த 24 மணி நேரத்தில் 717 பேர் உயிரிழந்துள்ளனர். இதில் 82% இறப்புகள் பத்து மாநிலங்கள்/யூனியன் பிரதேசங்களில் ஏற்பட்டுள்ளது. மகாராஷ்டிராவில் நேற்று மட்டும் 213 பேர் உயிரிழந்துள்ளனர். இது 29 % ஆகும். கர்நாடகாவில் 66 பேர் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1666317
நுகர்வோர் நலன், உணவு மற்றும் பொது விநியோகம் அமைச்சகம்
கட்டாய பிஐஎஸ் தரநிலைகளை மீறி உள்நாட்டு பிரஷர் குக்கர்களை விற்பனை செய்ததற்காக கிளவுட் டெயில் நிறுவனத்துக்கு எதிராக மத்திய நுகர்வோர் பாதுகாப்பு ஆணையம் உத்தரவு பிறப்பித்துள்ளது.
தலைமை ஆணையர் திருமதி நிதி கரே தலைமையிலான மத்திய நுகர்வோர் பாதுகாப்பு ஆணையம் சிசிபிஏ , வீட்டு உபயோக பிரஷர் குக்கர்  ஆணை, 2020 இன் படி பரிந்துரைக்கப்பட்ட தரக்கட்டுப்பாடுகளுக்கு மாறாக, நுகர்வோர் உரிமைகளை மீறியதற்காவும், நியாயமற்ற வர்த்தக நடைமுறைகளை கையாண்டும் பிரஷர் குக்கர்களை விற்பனை செய்ததாக கிளவுட்டெயில் இந்தியா நிறுவனத்திற்கு எதிராக உத்தரவு பிறப்பித்துள்ளது.
சிசிபிஏ இ-காமர்ஸ் தளங்களில் தரக்கட்டுப்பாடுகளை மீறி வீட்டு உபயோக பிரஷர் குக்கர்களை விற்பனை செய்யும் இ-காமர்ஸ் தளங்களுக்கு எதிராக தானாக முன்வந்து நடவடிக்கையைத் தொடங்கியது. கிளவுட்டெயில் இந்தியா நிறுவனம் அமேசான் இ-காமர்ஸ் தளத்தில் பிரஷர் குக்கர்களை நுகர்வோருக்கு விற்பனை செய்து வருகிறது.
கிளவுட் டெயில் ஆணையத்துக்கு அளித்த பதிலில், தரக்கட்டுப்பாட்டு ஆணை நடைமுறைக்கு வந்த பிறகு, பிரஷர் குக்கர்களின் இறக்குமதியை நிறுத்திவிட்டதாகக் கூறியது. இறக்குமதி இடைநிறுத்தப்பட்ட போதிலும், அத்தகைய பிரஷர் குக்கர்களை நுகர்வோருக்கு விற்பனை செய்வதை நிறுவனம் நிறுத்தவில்லை என்பது சிசிபிஏ-வால் கண்டறியப்பட்டது. இவ்வாறு, மொத்தம் 1,033 யூனிட் பிரஷர் குக்கர்கள் விற்பனை செய்யப்பட்டுள்ளது தெரிய வந்தது.
இதுதொடர்பாக சிசிபிஏ பிறப்பித்த உத்தரவில், க்ளவுட்டெயில் விற்பனை செய்த 1,033 யூனிட் பிரஷர் குக்கர்களை திரும்பப் பெறவும், அதற்கான விலையை நுகர்வோருக்கு திருப்பிச் செலுத்தவும், இது தொடர்பான அறிக்கையை 45 நாட்களுக்குள் சமர்ப்பிக்கவும் ஆணையிடப்பட்டுள்ளது. தரக்கட்டுப்பாட்டு விதிகளை மீறி, நுகர்வோரின் உரிமைகளை மீறும் வகையில், பிரஷர் குக்கர்களை நுகர்வோருக்கு விற்பனை செய்ததற்காக ரூ.1,00,000 அபராதம் செலுத்தவும் நிறுவனம் அறிவுறுத்தப்பட்டது.
தரக்கட்டுப்பாட்டு ஆணையால் குறிப்பிடப்பட்டுள்ள தரத்தை மீறுவது பொது பாதுகாப்பிற்கு ஆபத்தை ஏற்படுத்துவது மட்டுமல்லாமல், உயிர் இழப்பு உட்பட கடுமையான காயங்களை நுகர்வோருக்கு ஏற்படுத்தலாம். ரை பாதிக்கலாம். குறிப்பாக குடும்ப உறுப்பினர்களுக்கு அருகாமையில் உள்ள பெரும்பாலான வீடுகளில் இருக்கும் வீட்டு உபயோகப் பொருளான, வீட்டு பிரஷர் குக்கர் விஷயத்தில் இது கவலைக்குரிய ஒரு முக்கிய காரணமாகும்.
ஹெல்மெட், பிரஷர் குக்கர்கள் மற்றும் சமையல் எரிவாயு சிலிண்டர்கள் தொடர்பாக முதல் பாதுகாப்பு அறிவிப்பு வெளியிடப்பட்ட நிலையில், இரண்டாவது பாதுகாப்பு அறிவிப்பு மின்சார அமிர்ஷன் வாட்டர் ஹீட்டர்கள், தையல் இயந்திரங்கள், மைக்ரோவேவ் ஓவன்கள், எல்பிஜி கொண்ட வீட்டு எரிவாயு அடுப்புகள் உள்ளிட்ட வீட்டுப் பொருட்கள் தொடர்பாக சிசிபிஏ-வால் வெளியிடப்பட்டது.
பிரதமர் அலுவலகம்
மனதின் குரல் நிகழ்ச்சிக்கு ஆலோசனைகளை வரவேற்கிறார் பிரதமர்
செப்டம்பர் 25, 2022 அன்று காலை 11 மணிக்கு ஒலிபரப்பாகவுள்ள மனதின் குரல் நிகழ்ச்சிக்கான யோசனைகள் மற்றும் உள்ளீடுகளைப் பகிர்ந்து கொள்ளுமாறு பிரதமர் திரு நரேந்திர மோடி மக்களுக்கு அழைப்பு விடுத்துள்ளார். யோசனைகளை மைகவ், நமோ செயலியில் பகிரலாம் அல்லது செய்தியை பதிவு செய்ய 1800-11-7800 என்ற எண்ணை டயல் செய்யலாம். 1922 என்ற எண்ணுக்கு மிஸ்டு கால் கொடுக்கலாம். குறுந்தகவல் மூலம் பெறப்பட்ட இணைப்பைப் பின்தொடர்ந்து பிரதமருக்கு நேரடியாகவும் தெரிவிக்கலாம்.
மைகவ் அழைப்பைப் பகிர்ந்து கொண்டு, பிரதமர் ட்விட்டரில் கூறியிருப்பதாவது;
"#MannKiBaat இந்தியா முழுவதும் பல்வேறு உள்ளீடுகள் மற்றும் ஊக்கமளிக்கும் கூட்டு முயற்சிகளால் செழுமைப்படுத்தப்பட்டுள்ளது. இது நமது சமூகத்தில் நேர்மறையான மாற்றங்களைக் கொண்டு வந்துள்ளது. எப்போதும் போல, 25 ஆம் தேதி நடைபெறும் இந்த மாத அத்தியாயத்திற்கான உங்கள் உள்ளீடுகளைப் பெற ஆவலுடன் காத்திருக்கிறேன்."
https://www.mygov.in/group-issue/inviting-ideas-mann-ki-baat-prime-minister-narendra-modi-25th-september-2022/?target=inapp&type=group_issue&nid=334031
-----------------
((
|
குடியரசுத் தலைவர் செயலகம்
|
இந்திய பிரதமரின் பதவி ஏற்பு விழாவில் கலந்து கொண்ட நாடுகளின் / அரசுகளின் தலைவர்களை கவுரவிக்கும் வகையில் குடியரசுத்தலைவர் சிறப்பு விருந்தளித்தார்
இந்திய பிரதமரின் பதவியேற்பு விழாவில் கலந்து கொண்ட நாடுகளின் / அரசுகளின் தலைவர்களை கவுரவிக்கும் வகையில், குடியரசுத் தலைவர் திரு.ராம்நாத் கோவிந்த், நேற்று குடியரசுத்தலைவர் மாளிகையில் சிறப்பு விருந்தளித்தார்.
பங்களாதேஷ் மக்கள் குடியரசின் தலைவர் திரு.முகமது அப்துல் ஹமீத், இலங்கை ஜனநாயக சோஷலிச குடியரசின் அதிபர் திரு மைத்ரி பாலசிறிசேனா, கிரிக்ஸ் குடியரசுத் தலைவர் திரு, சூரன்பாய் ஜீன்பிக்காவ், மியான்மர் ஒன்றிய குடியரசுத்தலைவர் திரு.யூ.வின் மின்ட் மொரிஷிய குடியரசின் பிரதமர் திரு.பிரவிந்த் குமார் ஜக்நாத், நேபாள பிரதமர் திரு.கே.பி. சர்மா ஒலி, பூடான் அரசாட்சியின் பிரதமர் டாக்டர் லோட்டே ஷேரீங் மற்றும் தாய்லாந்து அரசாட்சியின் பிரதமரின் சிறப்பு பிரதிநிதி திரு.கிறிஸாடா பூன்ராஷ் ஆகிய முக்கிய பிரமுகர்கள் சிறப்பு விருந்தில் பங்கேற்றனர்.
நிகழ்ச்சியில் பேசிய குடியரசுத்தலைவர் “இந்தியாவின் கனவுகள், இந்தியாவுக்கு மட்டுமல்ல, நமது முன்னேற்றத்திற்கு பணியாற்றும் அதே வேளையில், நமது நெருங்கிய நண்பர்கள், அண்டைநாடுகளிடமிருந்து பெறும் ஆதரவை நாம் உணர்ந்தே இருக்கிறோம். இந்தியப் பெருங்கடலின் வெதுவெதுப்பான நீரிலிருந்து வங்காள விரிகுடாவின் அரவணைப்பு வரையிலும், அதோடு கடந்து மத்திய ஆசியாவின், கலாச்சார இணக்கம் மற்றும் பொருளாதார வாய்ப்புகள் வரையிலும், நமது மக்கள் ஒரே மாதிரியான நம்பிக்கைகளையும், விருப்பங்களையும் கொண்டுள்ளனர். பல நூற்றாண்டுகளாக மத்திய ஆசியாவின் மையப்பகுதியிலிருந்து இந்திய பெருங்கடல் வரையில் இருந்த மிகப்பெரிய வர்த்தக முறைக்கு இந்தியா மையக்கூறாக இருந்துள்ளது. இது நமது மரபு மட்டுமல்ல நமது எதிர்காலமும் ஆகும். நமது மக்களுக்காகவும், உலக சமுதாயத்திற்காகவும், நமது மண்டலத்திலும் அதனைக் கடந்தும், அமைதியையும், வளத்தையும் மேம்படுத்த நாம் ஒன்றாக இணைந்து பணியாற்ற வேண்டும். நமது நாடுகள் ஒவ்வொன்றும், மற்ற நாடுகளின் முன்னேற்றத்திலும் நலவாழ்விலும் பங்களித்து வருகின்றன” என்றார்.
----
குறு சிறு மற்றும் நடுத்தர தொழில் துறை அமைச்சகம்
கயிறு பொருட்களை பிரபலப்படுத்த 30 விற்பனை மையங்கள் சென்னை, மும்பை விற்னை நிலையங்கள் புனரமைப்பு
இந்தியாவில் கயிறுத் தொழில், ஏற்றுமதி சார்ந்த தொழிலாக உள்ளது. எனினும், இந்தியாவிலும் கயிறுப் பொருட்கள் விற்பனை, மாநகரங்கள் மற்றும் பெரிய நகரங்களைத் தாண்டி, பிற பகுதிகளிலும் பிலபரமடைந்து வருகிறது. இந்தியாவின் பரந்து விரிந்த நிலப்பரப்பு மற்றும் மக்கள் தொகையை கணக்கிடும் போது, நாட்டில் உற்பத்தியாகும் மொத்த கயிறுப் பொருட்களையும் வாங்கும் திறன் உள்நாட்டு சந்தைக்கு உள்ளது என கருதப்படுகிறது. எனவே, கயிறுப் பொருட்களின் பயன்பாட்டைப் பிரபலப்படுத்தி விற்பனை செய்ய ஏதுவாக, மத்திய அரசின் கயிறு வாரியம் மூலமாக நாட்டின் பல்வேறு இடங்களில் 30 விற்பனை மையங்கள் அமைக்கப்பட்டு வருகிறது.
தேவைக்கு ஏற்ப பழைய விற்பனை மையங்களும் புதுப்பிக்கப்பட்டு வருகின்றன. அதன் அடிப்படையில் இந்தூர், நவி மும்பை, லக்னோ, பாட்னா, திருவனந்தபுரம் மற்றும் வாரணாசி ஆகிய இடங்களில் உள்ள விற்பனை மையங்கள் கயிறு வாரியத்தால் ஏற்கனவே புதுப்பிக்கப்பட்டு விட்டன.
சென்னை, மும்பை, அகமதாபாத், ஜெய்ப்பூர், ஜம்மு ஆகிய இடங்களில் உள்ள விற்பனை மையங்களை புதுப்பிக்கும் பணி மேற்கொள்ளப்பட்டு வருவதாக மத்திய குறு, சிறு, நடுத்தர தொழில் துறை அமைச்சர் திரு நிதின் கட்கரி மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும், கயிற்றால் தயாரிக்கப்படும் துணி வகைகளுக்கு இந்திய தர நிர்ணய அமைப்பின் சான்றிதழ் பெறப்பட்டிருப்பதுடன், கதர் கிராமத் தொழில் கழகத்துடன் இணைந்து, கதர் விற்பனை மையங்களில் கயிறுப் பொருட்களை விற்பனை செய்யவும் நடவடிக்கை மேற்கொள்ளப்பட்டுள்ளது. கயிறு உற்பத்தித் தொழிலை நவீனப்படுத்தும் நோக்கில், இளைஞர்கள் மற்றும் பெண் கைவினைஞர்களுக்கு அதற்கான பயிற்சியும் அளிக்கப்பட்டு வருகிறது. கடந்த மூன்று ஆண்டுகளில் மட்டும் 6,474 பெண் கைவினைஞர்களுக்கு பயிற்சி அளிக்கப்பட்டுள்ளதாகவும் திரு. நிதின் கட்கரி தெரிவித்துள்ளார்.
மின்னணு மற்றும் தகவல் தொழில்நுட்பம்
மின்னணுப் பொருட்களின் உற்பத்தி
தொழில்துறை சங்கங்களிடம் இருந்து பெறப்பட்ட தரவின்படி, இந்தியாவில் மின்னணுப் பொருட்களின் உற்பத்தி 2021-2022-ல் 640,810 கோடியாக  இருந்தது.
கடந்த மூன்று வருடங்களில் மேற்கொள்ளப்பட்ட மூலதனப்பொருட்கள், உற்பத்தி முடிவடைந்த மின்னணுப் பொருட்கள் மற்றும் மின்னணு உபகரணங்களின் உற்பத்தி விவரங்கள் வெளியிடப்பட்டுள்ளது.
நாட்டின் மின்னணுப் பொருட்களின் உற்பத்தியை அதிகரிப்பதற்கு அரசு பல்வேறு நடவடிக்கைகளை மேற்கொண்டு வருகிறது. இதன் காரணமாக மின்னணுப் பொருட்களில், உற்பத்தி முழுமையாக நிறைவடைந்த மின்னணுப் பொருட்களின் இறக்குமதி சதவீதம் 2019-2020-ல் 69 சதவீதமாக இருந்த நிலையில் 2021-2022-ல் 64 சதவீதமாக குறைந்துள்ளது. மின்னணு உபகரணங்களின் இறக்குமதி 2019-2020-ல் 30 சதவீதமாக இருந்த நிலையில் 2021-2022-ல் 35 சதவீதமாக அதிகரித்தது, உள்நாட்டு மின்னணு உற்பத்தி அதிகரிப்பை எடுத்துக்காட்டுகிறது.
இத்தகவலை மத்திய மின்னணு மற்றும் தகவல் தொழில்நுட்ப இணை அமைச்சர் திரு. ராஜீவ் சந்திரசேகர் மக்களவையில் இன்று எழுத்துப்பூர்வமாக தெரிவித்தார்.
புவி அறிவியல் அமைச்சகம்
தென்மேற்குப் பருவமழை மும்பை உட்பட மொத்த மகாராஷ்டிரா, தெற்கு குஜராத் மற்றும் மத்திய, கிழக்கு இந்தியப் பகுதிகளில் மேலும் முன்னேறியுள்ளது
புதுதில்லியில் உள்ள, இந்திய வானிலை ஆய்வுத்துறையின் தேசிய வானிலை முன்னறிவிப்பு மையம் / மண்டல வானிலை ஆய்வு மையம் தெரிவித்துள்ளதாவது:
- தென்மேற்கு பருவமழை, மத்திய அரபிக்கடலின் எஞ்கிய பகுதிகள், வடகிழக்கு அரபிக்கடலின் சில பகுதிகள், குஜராத் மாநிலம், தாத்ரா மற்றும் நாகர் ஹவேலி, மும்பை உட்பட மகாராஷ்டிராவின் எஞ்சிய பகுதிகள், மத்தியப்பிரதேசத்தின் சில பகுதிகள், சத்தீஷ்கர் மற்றும் ஜார்க்கண்டின் பல பகுதிகள், பீகாரின் சில பகுதிகள் ஆகியவற்றில் மேலும் முன்னேறியுள்ளது.
- பருவமழையின் வடஎல்லை, சூரத், நந்துர்பர், பேடுல், சியோனி, பேந்ரா ரோடு, அம்பிகாபூர், கயா, பாட்னா வழியாகச் செல்கிறது.
- வடக்கு அரபிக் கடல், குஜராத் மற்றும் மத்தியப்பிரதேசத்தின் சில பகுதிகளிலும், சத்தீஷ்கர், ஜார்க்கண்ட் மற்றும் பீகாரின் எஞ்சிய பகுதிகள், கிழக்கு உத்தரப்பிரதேசத்தின் சில பகுதிகள் ஆகியவற்றில் அடுத்த இரண்டு நாட்களில் தென்மேற்கு பருவமழை மேலும் முன்னேறுவதற்கான சாதகமான சூழ்நிலை உருவாகிக் கொண்டுள்ளது.
-----
(Visitor Counter : 83
குடியரசுத் துணைத் தலைவர் செயலகம்
குடியரசுத் துணைத்தலைவர் மே 20 அன்று சண்டிகர் செல்ல உள்ளார்
குடியரசுத் துணைத்தலைவர் திரு ஜெக்தீப் தன்கர் 2023, மே 20 அன்று சண்டிகர் செல்கிறார். அங்கு பஞ்சாப் மாநில பல்கலைக்கழகத்தின் 70 ஆம் ஆண்டு பட்டமளிப்பு விழாவில் சிறப்பு விருந்தினராக பங்கேற்க உள்ளார்.
இப்பயணத்தின் போது பஞ்சாப் பல்கலைக்கழகத்தின் வேந்தராக உள்ள குடியரசுத் துணைத்தலைவர், பல்கலைக்கழகத்தின் சிண்டிகேட் மற்றும் செனட் உறுப்பினர்களுடனான கூட்டத்தில் கலந்து கொள்கிறார்.
அத்துடன் பஞ்சாப் பல்கலைக்கழக ஆசிரியர் சங்கம், அலுவலகப் பணியாளர்கள் சங்கம் மற்றும் மாணவர்கள் சங்க உறுப்பினர்களுடன் குடியரசுத் துணைத்தலைவர் உரையாட உள்ளார்.
அழகான நகரில் பயணம் மேற்கொள்ளும் குடியரசு துணைத்தலைவர், பஞ்சாப் ஆளுநர் மாளிகைக்கும் செல்ல உள்ளார்.
பெண்கள் மற்றும் குழந்தை நலன் அமைச்சகம்
கிராமப் பெண்களுக்கு அதிகாரமளிக்கும் மகளிர் சக்தி மையத் திட்டம்
கிராமப் பெண்களுக்கு அதிகாரமளிக்க வகை செய்யும் மகளிர் சக்தி மையம்  என்ற திட்டத்தை மத்திய அரசு தொடங்கியுள்ளது. இத்திட்டம் 2017-18ம் ஆண்டு முதல் 20189-20ம் ஆண்டு வரையில் செயல்பாட்டில் இருக்கும். சமுதாயப் பங்களிப்புடன் செயல்படுத்தப்படும் இத்திட்டத்திற்கு மத்திய அரசின் 60 சதவீத நிதியும் மாநில அரசுகளின் 40 சதவீத நிதியும் ஒதுக்கப்படும். வடகிழக்கு மாநிலங்களைப் பொறுத்தவரையில் மத்திய அரசு 90 சதவீத நிதியும் மாநிலங்கள் 10 சதவீத நிதியையும் ஒதுக்கும்.
இத்திட்டத்தின் கீழ் பெண்கள் குறித்த பல்வேறு விவகாரங்களில் அந்தந்த அரசுகளுக்கு தேசிய அளவிலும் மாநில அளவிலும் தொழில்நுட்ப ஆதரவு அளிக்கப்படும். சமுதாயப் பங்களிப்பைப் பொறுத்தவரையில் வட்டார அளவிலான முன்முயற்சியின் பங்காக நாடு முழுவதும் 115 ஆர்வமுள்ள மாவட்டங்களின் கல்லூரி மாணவத் தொண்டர்களின் பங்களிப்புடன் செயல்படுத்த உத்தேசிக்கப்பட்டுள்ளது.
மாணவ தன்னார்வத் தொண்டர்கள் பல்வேறு அரசுத் திட்டங்கள், சமூகப் பிரச்சினைகள் குறித்த விழிப்புணர்வு ஆகியவற்றில் முக்கியப் பங்கினை ஆற்ற வேண்டியுள்ளது. 640 மாவட்டங்களில் அமைப்பது குறித்தும் மாவட்ட அளவிலான மகளிர் மையம்  படிப்படியாக செயல்படுத்தப்படும். மகளிரை மையப்படுத்தும் திட்டத்தில் இந்த மையங்கள் கிராமப்புற, வட்டார, மாநில அளவில் இணைப்பு ஏற்படுத்த துணை புரியும். அத்துடன் “பெண்குழந்தைகளைக் காப்போம், பெண்குழந்தைகளுக்குக் கல்வியளிப்போம்”  திட்டத்துக்கு அடித்தளம் அமைக்கும்.
இத்தகவல்களை மகளிர் மற்றும் குழந்தைகள் மேம்பாட்டுத் துறை இணையமைச்சர் டாக்டர் வீரேந்திர குமார் மாநிலங்களவையில் இன்று  கேள்வி நேரத்தில் அளித்த பதிலில் தெரிவித்துள்ளார்.
பிரதமர் அலுவலகம்
குஜராத் அம்பாஜி தீர்த்தத்தில் ஒலி,ஒளிக் காட்சியில் பங்கேற்குமாறு பக்தர்களுக்குப் பிரதமர் வேண்டுகோள்
குஜராத் அம்பாஜி தீர்த்தத்தில் ஒலி,ஒளிக் காட்சியில் பங்கேற்குமாறு பக்தர்களுக்குப் பிரதமர் திரு.நரேந்திர மோடி வேண்டுகோள் விடுத்துள்ளார். 51 சக்தி பீடங்களில் பரிக்கிரமா திருவிழா இன்று 7 மணி முதல் தொடங்குவதாக அவர் தெரிவித்துள்ளார். ஒலி,ஒளிக் காட்சியில் நமது புராணங்கள் காட்சிப்படுத்தப்படுகின்றன.
இது குறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"குஜராத் மாநிலம் அம்பாஜி தீர்த்தத்தில் பக்தர்களுக்கு மிகவும் மங்களகரமான தருணம் வந்துள்ளது. இன்று மாலை 7 மணி முதல், 51 சக்திபீடங்களின் பரிக்கிரமா திருவிழா இங்கு தொடங்குகிறது. இதில் நமது புராணங்களின் கண்கவர் விளக்கத்துடன் கூடிய ஒளி, ஒலி காட்சியும் அடங்கும். இந்த மாபெரும் நிகழ்ச்சியில் நீங்கள் அனைவரும் பங்கு பெறுமாறு கேட்டுக் கொள்கிறேன்"
மத்திய அமைச்சரவை
பி.எஸ்.என்.எல், எம்.டி.என்.எல் நிறுவனங்களுக்குப் புத்துயிரூட்ட மத்திய அமைச்சரவை ஒப்புதல்
பி.எஸ்.என்.எல் மற்றும் எம்.டி.என்.எல் நிறுவனங்களை ஒன்றாக இணைக்க மத்திய அமைச்சரவை கொள்கை அளவில் ஒப்புதல் வழங்கியுள்ளது. இதன் மூலம் இந்த நிறுவனங்களுக்குப் புத்துயிரூட்டவும் அமைச்சரவை முடிவு செய்துள்ளது.
பி.எஸ்.என்.எல் மற்றும் எம்.டி.என்.எல் நிறுவனங்களுக்கு 4-ஜி அலைக்கற்றைகளை வழங்கவும் மத்திய அமைச்சரவை ஒப்புதல் வழங்கியுள்ளது. மேலும், அலைக்கற்றைக்கான முதலீடாக ரூ.20,140 கோடி மற்றும் அதற்கான ஜிஎஸ்டி தொகை ரூ. 3,674 கோடியை அரசே ஏற்கவும் முடிவு செய்யப்பட்டுள்ளது.
இதன் மூலம் இந்த நிறுவனங்கள் பிராட்பேண்ட், அதிவேக தரவு உள்ளிட்ட இதர சேவைகளை வழங்க வழி ஏற்படும். மேலும், ரூ.15,000 கோடிக்கு இந்த இரு நிறுவனங்களும் உத்தரவாதப் பத்திரங்கள் மூலம் நிதி திரட்டவும் முடிவு செய்யப்பட்டுள்ளது.
50 மற்றும் அதற்கு மேற்பட்ட வயதான ஊழியர்களுக்கு இந்த இரு நிறுவனங்களும் கவர்ச்சிகரமான விருப்ப ஓய்வுத் திட்டத்தை அறிவிக்க முடிவு செய்துள்ளன. இதற்கு ஆகும் செலவையும் மத்திய அரசு பட்ஜெட் ஒதுக்கீடு மூலம் ஏற்பது எனத் திட்டமிடப்பட்டுள்ளது.
-----
(Visitor Counter : 192
சட்டம் மற்றும் நீதித்துறை அமைச்சகம்
காணொலி நீதிமன்றம் மற்றும் ஈ-சலான் திட்டம் அசாமில் தொடக்கம்
காணொலி நீதிமன்றம்  மற்றும் ஈ-சலான் திட்டம் ஆகியவற்றை அசாம் மாநில முதல்வர் திரு சர்பானந்த சோனோவால் சமீபத்தில் அம்மாநிலத்தில் துவக்கி வைத்தார்.
மேலும், மகாராஷ்டிராவின் இரண்டாவது காணொலி நீதிமன்றமும் சமீபத்தில் தொடங்கி வைக்கப்பட்டது.
இதன் மூலம் நாட்டில் தற்போது ஒன்பது காணொலி நீதிமன்றங்கள் செயல்படுகின்றன.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674430
குடியரசுத் தலைவர் செயலகம்
நவம்பர் 5 மற்றும் 6 தேதிகளில் - குடியரசு தலைவர் சத்திஸ்கர் பயணம்
நவம்பர் 5 மற்றும் 6, 2017 தேதிகளில், குடியரசு தலைவர் திரு. ராம் நாத் கோவிந்த் சத்தீஸ்கருக்கு பயணம் மேற்கொள்ள உள்ளார். குடியரசு தலைவராக பொறுப்பேற்றப்பின் இவர் முதல் முறையாக சத்தீஸ்கருக்கு பயணம் மேற்கொள்ளகிறார்.
நவம்பர் 5, 2017 குடியரசு தலைவர் ராய்பூரில் உள்ள ஷாஹிதி சமாரக் ஸ்தலத்தில் மரியாதை செலுத்திய பின், நயா ராய்பூரில் சத்தீஸ்கர் ராஜ்யொட்சவாவில் பங்கேற்க உள்ளார்.
நவம்பர் 5, 2017 குடியரசு தலைவர் குரு காசிதாஸ் ஜெய்ட்கமமை சந்தித்த பின், கிரோத்புரியில் சாமுதயிக் பவன் பூமி பூஜையில் பங்கேற்று புது தில்லி திரும்புவார்.
உள்துறை அமைச்சகம்
சட்டவிரோத நடவடிக்கைகள் தடுப்புச் சட்டம் 1967-ன்கீழ், பயங்கரவாத அமைப்புகள் / பயங்கரவாதி குறித்த அறிவிப்பு வெளியிடப்பட்டுள்ளது
பஞ்சாபில் பயங்கரவாதத்தை மீண்டும் உருவாக்கும் நோக்கம் கொண்ட பயங்கரவாத அமைப்பான காலிஸ்தான் புலிப்படை  பயங்கரவாத நடவடிக்கைகள் தடுப்புச் சட்டத்தின்கீழ், பயங்கரவாத அமைப்பாக மத்திய அரசு இன்று அறிவித்தது. மத்திய உள்துறை அமைச்சர் திரு அமித் ஷா வழிகாட்டுதல்படி, உள்துறை அமைச்சகம் இதற்கான அறிவிப்பை வெளியிட்டது. பிராந்திய ஒருமைப்பாடு, ஒற்றுமை, தேசப்பாதுகாப்பு, இந்திய இறையாண்மை ஆகியவற்றுக்கு சவால் விடுப்பதாகவும், பஞ்சாபில் கொலை சம்பவங்களுக்கு இலக்குவைத்தல் உள்ளிட்ட பல்வேறு பயங்கரவாதச் செயல்களை ஊக்கப்படுத்துவதற்காகவும் இந்த அமைப்பிற்கு தடைவிதிக்கப்பட்டு உள்ளது.
அதேபோல், ஜம்மு-காஷ்மீர் கஸ்னாவி ஃபோர்ஸ்  அமைப்பும் பயங்கரவாத அமைப்பாக அறிவிக்கப்பட்டுள்ளது. இந்த அமைப்பு ஊடூருவல் முயற்சிகளிலும், போதைப் பொருட்கள் மற்றும் ஆயுதங்கள் கடத்தலிலும் ஈடுபட்டது கண்டுபிடிக்கப்பட்டதுடன், ஜம்மு-காஷ்மீர் யூனியன் பிரதேசத்தில் பயங்கரவாதத் தாக்குதல்களையும் நடத்தியுள்ளது. லஷ்கர்-ஈ-தொய்பா, ஜெய்ஷ்-ஈ-முகமது, தெஹ்ரிக் உல் முஜாஹிதின், ஹர்கத்-உல்-ஜிகாத்-இ இஸ்லாமி உள்ளிட்ட பல்வேறு பயங்கரவாத அமைப்புகளிலிருந்த தீவிரவாதிகளை இது பயன்படுத்தியுள்ளது.
இந்த இரண்டு அமைப்புகள் பயங்கரவாத அமைப்புகளாக அறிவிக்கப்பட்டதையடுத்து, தற்போது பயங்கரவாத நடவடிக்கைகள் தடுப்புச் சட்டத்தின் முதலாவது அட்டவணையில் உள்ள பயங்கரவாத அமைப்புகளின் எண்ணிக்கை 44-ஆக அதிகரித்துள்ளது.
ஹர்விந்தர் சிங் சாந்து என்கிற ரிண்டா என்பவர் பயங்கரவாதியாக இன்று அறிவிக்கப்பட்டார். இவருக்கு சர்வதேச பப்பர் கல்ஸா என்ற பயங்கரவாத அமைப்புடன் தொடர்பு இருந்ததும், பல்வேறு பயங்கரவாத நடவடிக்கைகளில் குறிப்பாக பஞ்சாபில் இவர் ஈடுபட்டதும் கண்டறியப்பட்டுள்ளது. இந்த அறிவிப்பையடுத்து, பயங்கரவாத நடவடிக்கைகள் தடுப்புச் சட்டத்தின் நான்காவது அட்டவணையில் உள்ள பயங்கரவாதிகளின் எண்ணிக்கை 54-ஆக அதிகரித்துள்ளது.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1900222
பிரதமர் அலுவலகம்
மக்களுக்கு பிரதமரின் லோஹ்ரி வாழ்த்து
லோஹ்ரியை முன்னிட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“அனைவருக்கும் இனிய லோஹ்ரி வாழ்த்துகள். அனைவரின் சிறந்த ஆரோக்கியம் மற்றும் நலனுக்காக நான் பிரார்த்திக்கிறேன். நமது சமுதாயத்தின் சகோதரத்துவ உணர்வை இந்த நன்னாள் மேலும் அதிகரிக்கட்டும்,” என்று டிவிட்டர் பதிவு ஒன்றில் பிரதமர் கூறியுள்ளார்.
(
பாதுகாப்பு அமைச்சகம்
கொவிட்-19 ஆன்டிபாடி கண்டறியும் கருவியை டிஆர்டிஓ உருவாக்கியுள்ளது
டிஆர்டிஓ என்று அழைக்கப்படும் பாதுகாப்பு ஆராய்ச்சி மற்றும் மேம்பாட்டு அமைப்பின் ஆய்வகமான உடலியல் மற்றும் சார்பு அறிவியலுக்கான பாதுகாப்பு நிறுவனம், டிப்கோவான்  என்ற பிறபொருளெதிரியை கண்டறியும் கருவியை உருவாக்கியுள்ளது.
சார்ஸ்-கொவி-2 வைரசின் எதிர்ப்பு பொருட்கள் மற்றும் புரதங்களை 97 சதவீத அதிக நுண்ணறிவுடனும், 99 சதவீதம் துல்லியத்துடனும் டிப்கோவானால் கண்டறிய முடியும். புது தில்லியை சேர்ந்த வான்கார்டு
டயக்னாஸ்டிக்ஸ் பிரைவேட் லிமிடெட் எனும் நிறுவனத்துடன் இணைந்து இந்த கருவி உருவாக்கப்பட்டுள்ளது.
விஞ்ஞானிகளால் உள்நாட்டிலேயே தயாரிக்கப்பட்ட இந்த கருவியானது, டெல்லியில் உள்ள குறிப்பிட்ட கொவிட் மருத்துவமனைகளில் சிகிச்சை பெறும் ஆயிரத்துக்கும் அதிகமான நோயாளிகளின் மாதிரிகளைக் கொண்டு விரிவாக பரிசோதித்து பார்க்கப்பட்டது. கடந்த ஒரு வருடமாக இந்த கருவியின் மூன்று பிரிவுகள் பரிசோதித்துப் பார்க்கப்பட்டன. 2021 ஏப்ரல் மாதத்தில் இக் கருவிக்கு இந்திய மருத்துவ ஆராய்ச்சிக் குழு ஒப்புதல் அளித்தது.
2021 மே மாதம், இக்கருவியின் தயாரிப்பு, விற்பனை மற்றும் விநியோகத்திற்கு, மருந்துகளின் தலைமை கட்டுப்பாட்டாளர் , மத்திய மருந்துகள் தரநிலை கட்டுப்பாட்டு அமைப்பு, சுகாதாரம் மற்றும் குடும்பநல அமைச்சகத்தின் ஒப்புதல் கிடைத்தது.
இந்த கருவியின் மூலம் பரிசோதனை மேற்கொள்வதற்கு 75 நிமிடங்கள் போதுமானது. ஒரு கருவியை 18 மாதங்கள் வரை பயன்படுத்த முடியும். 2021 ஜூன் மாதத்தில் இக்கருவி வர்த்தக ரீதியாக அறிமுகப்படுத்தப்படும். ஒரு பரிசோதனைக்கு சுமார் ரூபாய் 75 செலவாகும் என்று தெரிகிறது.
கொவிட்-19 பெருந்தொற்றுவியல் மற்றும் ஒரு தனி நபரின் சார்ஸ்-கொவி-2 பாதிப்பு அளவை புரிந்துகொள்ள இக்கருவி மிகவும் பயனுள்ளதாக இருக்கும் என்று எதிர்பார்க்கப்படுகிறது.
சுற்றுச்சூழல் மற்றும் வனத்துறை அமைச்சகம்
மக்களுடன் தொடர்புபடுத்த வேண்டும், ஓரணியில் திரட்ட வேண்டும்
உலகச் சுற்றுச்சூழல் தினத்தை ஒட்டி, சில கொண்டாட்டங்களுடன் நின்றுவிடாமல், சுற்றுச்சூழல் நலன் குறித்த விவரங்கள் பொதுமக்களைச் சென்றடையும் வகையில் அவர்களை சுற்றுச் சூழல் இயக்கத்தில் இணைக்க வேண்டும் என்று மத்திய சுற்றுச்சூழல், வனம் மற்றும் பருவநிலை மாற்றத் துறையின் செயலர் திரு. சி.கே. மிஸ்ரா கேட்டுக் கொண்டார்.
மத்திய சுற்றுச்சூழல் அமைச்சகமும் இந்திய தொழில் வர்த்தக சபைகளின் கூட்டமைப்பும்  இணைந்து ஏற்பாடு செய்த ஏற்பாடு செய்திருந்த உரையாடல் கூட்டத்தில் அவர் பங்கேற்றார். அதில் பேசிய திரு. மிஸ்ரா, உலகச் சுற்றுச்சூழல் தினக் கொண்டாட்டங்கள் பொதுமக்கள், வல்லுநர்கள், தொழில்நிறுவனங்கள், தன்னார்வத் தொண்டு இயக்கங்கள், சமூக அமைப்பினர் எனப் பலதரப்பட்ட மக்களின் கருத்துகள், யோசனைகளைக் கேட்டறிவதற்காக கொண்டாடப்படுகின்றன என்றார்.
இந்தக் கலந்துரையாடல் கூட்டத்தில் மத்திய சுற்றுச்சூழல் அமைச்சகம், வனம் மற்றும் பருவநிலை மாற்றத் துறை அமைச்சகத்தின் அதிகாரிகள், தொழில் வர்த்தக சபைக் கூட்டமைப்பின் பிரதிநிதிகள், ஐ.நா. சுற்றுச்சூழல் அமைப்பைச் சேர்ந்தவர்கள் பங்கேற்றனர்.
சுகாதாரம் மற்றும் குடும்ப நலத்துறை அமைச்சகம்
இரண்டாவது நாளாக இந்தியாவில் கொரோனோவால் தற்போது பாதிக்கப்பட்டுள்ளவர்களின் எண்ணிக்கை 7 லட்சத்திற்கும் குறைவாக பதிவு; 70 லட்சத்திற்கும் அதிகமானோர் குணமடைந்துள்ளனர்
இந்தியாவில் கொரோனா நோய் தொற்றினால் தற்போது பாதிக்கப்பட்டுள்ளவர்களின் எண்ணிக்கை தொடர்ந்து குறைந்து வருகின்றது. தற்போது 7 லட்சத்திற்கும் குறைவாக 6,80,680 பேர் இந்த நோயால் பாதிக்கப்பட்டு சிகிச்சை மேற்கொண்டு வருகின்றனர். இது நாட்டின் மொத்த பாதிப்பில் 8.71 சதவீதமாகும்.
மத்திய அரசின் வியூகத்தின் அடிப்படையில் மாநிலங்கள் மற்றும் யூனியன் பிரதேசங்களில் செயல்படுத்தப்பட்டு வரும் பரிசோதனைகள், சிகிச்சை முறைகள், கண்காணிப்பு நடவடிக்கைகள் போன்றவற்றினால், நாள்தோறும் நோயால் பாதிக்கப்பட்டுள்ளவர்களின் எண்ணிக்கை குறைந்து வருகின்றது.
இதுவரை குணமடைந்தவர்களின் எண்ணிக்கை 7 லட்சத்தைத் தாண்டி, 7,16,046 ஆக உள்ளது. நாட்டில் குணமடைந்தோரின் விகிதமும் 89.78% ஆக முன்னேறியுள்ளது.
நாட்டின் மொத்த குணமடைந்தோரில் 61 சதவீதத்தினர் தமிழ்நாடு, ஆந்திரப் பிரதேசம், கர்நாடகா, மகாராஷ்டிரா, டில்லி மற்றும் உத்தரப் பிரதேசத்தைச் சேர்ந்தவர்கள்.
கடந்த 24 மணி நேரத்தில் 67,549 பேர் குணமடைந்து வீடு திரும்பியுள்ளனர். மேலும் 53,370 பேருக்கு புதிதாக நோய்தொற்று ஏற்பட்டிருப்பது கண்டுபிடிக்கப்பட்டுள்ளது. 650 பேர் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் :https://pib.gov.in/PressReleasePage.aspx?PRID=1667259
-----
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்தியாவில் சாலை மற்றும் நெடுஞ்சாலைத் துறை திட்டங்களில் முதலீடு செய்ய முன்வருமாறு அமெரிக்க முதலீட்டாளர்களுக்கு திரு நிதின் கட்கரி அழைப்பு
முதலீட்டாளர்களுக்கு தங்கச் சுரங்கமாக திகழும் இந்தியாவில் சாலை மற்றும் நெடுஞ்சாலைத் துறை திட்டங்களில் முதலீடு செய்ய முன்வருமாறு அமெரிக்க முதலீட்டாளர்களுக்கு மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி அழைப்பு விடுத்துள்ளார்.
இந்தோ –அமெரிக்க வர்த்தக சபையின் 19-வது இந்தோ – அமெரிக்க பொருளாதார மாநாட்டை காணொலி காட்சி வாயிலாக தொடங்கி வைத்து பேசிய அவர், இருதரப்புக்கு இடையே நிலவும் வலுவான உறவுகள் மூலம், உலகில் அமெரிக்காவும் இந்தியாவும் சிறந்த ஜனநாயக நாடுகளாக உள்ளன என்று தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858691